กินยาแก้แพ้ไปแล้วอีกวันรู้สึกมึนหัวเวลาเดินรู้สึกหนักหัวบ้านหมุนอาการแบบนี้แพ้ยาหรือแค่ผลข้างเคียงเฉยๆคะ
สวัสดีค่ะ ยาแก้แพ้คลอเฟนิรามีนมาลีเอทนั้นอยู่ในกลุ่มยาแก้แพ้ ออกฤทธิ์โดยต้านการทำงานของสารฮีสทามีนซึ่งเป็นสารที่ระบบภูมิคุ้มกันของร่างกายสร้างขึ้นและก่อให้เกิดปฏิกิริยาต่อภูมิแพ้ ยาคลอเฟนิรามีนจึงใช้บรรเทาอาการจากหวัด จาม น้ำมูกไหล น้ำตาไหล อาการคันผลข้างเคียงที่พบได้บ่อยในผู้ใช้ยาคลอเฟนิรามีน ได้แก่ ท้องผูก ไม่อยากอาหารท้องเสีย ท้องไส้ปั่นป่วน คลื่นไส้ อาเจียน เวียนศีรษะ ตาพร่า ง่วงซึม นอนไม่หลับ อ่อนเพลีย วิตกกังวล ตกใจง่าย ปากแห้ง จมูกแห้ง หรือคอแห้งดังนั้นอาการเวียนศีรษะ อาจเป็นผลข้างเคียงจากยาได้แนะนำว่าถ้าไม่มีข้อบ่งชี้ใดๆในการใช้ยาแล้ว ให้หยุดรับประทานยาไปก่อน และสังเกตอาการ ถ้ายังเวียนศีรษะเรื้อรัง ควรไปพบแพทย์เพื่อตรวจเพิ่มเติม